CELEX: 62019CU0001
Language: fi
Date: 2019-12-09 00:00:00
Title: lausunto 1/19: Euroopan parlamentin SEUT 218 artiklan 11 kohdan nojalla esittämä lausuntopyyntö

9.12.2019   
            
            
               FI
            
            
               Euroopan unionin virallinen lehti
            
            
               C 413/19
            
         
      Euroopan parlamentin SEUT 218 artiklan 11 kohdan nojalla esittämä lausuntopyyntö
      (lausunto 1/19)
      (2019/C 413/21)
      Oikeudenkäyntikieli: kaikki viralliset kielet
      
         Lausuntopyynnön esittäjä
      
      Euroopan parlamentti (asiamiehet: D. Warin, O. Hrstková Šolcová ja A. Neergaard)
      
         Unionin tuomioistuimelle esitetyt kysymykset
      
      
                  —
               
               
                  Muodostavatko SEUT 82 artiklan 2 kohta ja 84 artikla asianmukaisen oikeusperustan neuvoston toimelle, joka koskee Istanbulin yleissopimuksen tekemistä unionin puolesta, vai onko kyseisen toimen perustuttava SEUT 78 artiklan 2 kohtaan, 82 artiklan 2 kohtaan ja 83 artiklan 1 kohtaan ja onko välttämätöntä tai mahdollista jakaa yleissopimuksen allekirjoittamista ja tekemistä koskevat päätökset kahteen osaan kyseisen oikeusperustan valinnan perusteella?
               
            
                  —
               
               
                  Onko Istanbulin yleissopimuksen tekeminen unionin puolesta SEUT 218 artiklan 6 kohdan mukaisesti sopusoinnussa perussopimusten kanssa, vaikka kaikki jäsenvaltiot eivät ole päässeet yhteiseen sopimukseen kyseiseen yleissopimukseen sitoutumisesta?